CELEX: 32017D0729
Language: sl
Date: 2017-04-20 00:00:00
Title: Izvedbeni sklep Komisije (EU) 2017/729 z dne 20. aprila 2017 o zahtevi Republike Hrvaške za odstopanje v skladu s členom 9(4) Direktive Sveta 98/41/ES o registraciji oseb, ki potujejo s potniškimi ladjami, ki plujejo v pristanišča držav članic Skupnosti ali iz njih (notificirano pod dokumentarno številko C(2017) 2437)

25.4.2017   
            
            
               SL
            
            
               Uradni list Evropske unije
            
            
               L 107/35
            
         IZVEDBENI SKLEP KOMISIJE (EU) 2017/729
   z dne 20. aprila 2017
   o zahtevi Republike Hrvaške za odstopanje v skladu s členom 9(4) Direktive Sveta 98/41/ES o registraciji oseb, ki potujejo s potniškimi ladjami, ki plujejo v pristanišča držav članic Skupnosti ali iz njih
   
      
         (notificirano pod dokumentarno številko C(2017) 2437)
      
   
   (Besedilo v hrvaškem jeziku je edino verodostojno)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 98/41/ES z dne 18. junija 1998 o registraciji oseb, ki potujejo s potniškimi ladjami, ki plujejo v pristanišča držav članic Skupnosti ali iz njih (1), in zlasti člena 9(4) Direktive,
   ob upoštevanju naslednjega:
   
               (1)
            
            
               Namen Direktive 98/41/ES je povečati varnost in možnosti reševanja potnikov in posadk na potniških ladjah ter zagotoviti učinkovitejše iskanje in reševanje ter odpravljanje posledic morebitne nesreče.
            
         
               (2)
            
            
               Člen 5(1) Direktive 98/41/ES zahteva, da se zabeležijo določeni podatki o vsaki potniški ladji, ki iz pristanišča države članice izpluje na plovbo, daljšo od dvajsetih milj od kraja izplutja.
            
         
               (3)
            
            
               Člen 9(4) Direktive 98/41/ES državam članicam dovoljuje, da od Komisije zahtevajo odstopanje od te zahteve.
            
         
               (4)
            
            
               Republika Hrvaška je z dopisom z dne 3. septembra 2015 poslala Komisiji zahtevo za odstopanje od zahteve za beleženje podatkov iz člena 5(1) Direktive 98/41/ES o osebah na krovu vseh potniških ladij, ki plujejo po številnih poteh okoli hrvaških otokov.
            
         
               (5)
            
            
               Komisija je 20. oktobra 2015 od Republike Hrvaške zahtevala dodatne podatke, da bi lahko ocenila zahtevo. Republika Hrvaška je 18. maja 2016 poslala svoj odgovor in spremenila zahteve za odstopanje, in sicer v zvezi z naslednjimi progami: Zadar–Ist in Zadar–Olib na trajektni liniji „Zadar–Premuda/Mali Lošinj“; Split–Hvar, Hvar–Prigradica in Hvar–Korčula na hitri trajektni liniji „Korčula–(Prigradica)–Hvar–Split“; Zadar–Ist in Zapuntel–Zadar na hitri trajektni liniji „Ist–Molat–Zadar“; Split–Bol na hitri trajektni liniji „Jelsa–Bol–Split“; Split–Hvar na hitri trajektni liniji „Split–(Milna)–Hvar“; Split–Hvar na hitri trajektni liniji „Lastovo–Vela Luka–Hvar–Split“; Reka–Rab na hitri trajektni liniji „Novalja–Rab–Rijeka“; Split–Vela Luka na trajektni liniji „Lastovo–Vela Luka–Split“; Split–Stari Grad na trajektni liniji „Split–Stari Grad“; Vis–Split na trajektni liniji „Vis–Split“; Mali Lošinj–Cres in Cres–Reka na hitri trajektni liniji „Mali Lošinj–Ilovik–Susak–Unije–Martinšćica–Cres–Rijeka“; Premuda–Zadar na hitri trajektni liniji „Olib–Silba–Premuda–Zadar“; Vis–Split in Hvar–Split na hitri trajektni liniji „Vis–Hvar–Split“; Dubrovnik–Sobra in Korčula–Lastovo na hitri trajektni liniji „Dubrovnik–Šipanska luka–Sobra–Polače–Korčula–Lastovo“.
            
         
               (6)
            
            
               Komisija je s pomočjo Evropske agencije za pomorsko varnost ocenila zahtevo za odstopanje na podlagi podatkov, ki jih je imela na voljo.
            
         
               (7)
            
            
               Republika Hrvaška je predložila naslednje podatke: (1) letna verjetnost, da značilna višina valov preseže dva metra, je na opredeljenih progah manjša od 10 %; (2) ladje, za katere bi odstopanje veljalo, opravljajo linijske prevoze; (3) osnovni namen prevoza je zagotoviti redne povezave z oddaljenimi skupnostmi za običajne namene; (4) na morskih območjih, na katerih plujejo te potniške ladje, so zagotovljeni vodenje plovbe z obale, zanesljive vremenske napovedi ter ustrezna in zmogljiva oprema za iskanje ter reševanje; (5) obstaja pomanjkanje ustrezne dodatne infrastrukture in pristaniških objektov, da bi se podatki o potnikih lahko zabeležili na način, ki bi bil združljiv z voznim redom in z usklajevanjem s kopenskim prometom; (6) zahteva za odstopanje pa bi veljala za vse izvajalce, ki plujejo na določenih progah.
            
         
               (8)
            
            
               Končni rezultat ocene kaže, da so izpolnjeni vsi pogoji za odobritev odstopanja.
            
         
               (9)
            
            
               Ukrepi iz tega sklepa so v skladu z mnenjem Odbora za varnost na morju in preprečevanje onesnaževanja z ladij –
            
         SPREJELA NASLEDNJI SKLEP:
   Člen 1
   Zahteva za odstopanje Republike Hrvaške v skladu s členom 9(4) Direktive 98/41/ES v zvezi z beleženjem vseh podatkov iz člena 5(1) navedene direktive o osebah na krovu vseh potniških ladij, ki opravljajo linijske prevoze na progah, navedenih spodaj (vključno z obratno smerjo), se odobri:
   
               1.
            
            
               Zadar–Ist in Zadar–Olib na trajektni liniji „Zadar–Premuda/Mali Lošinj“;
            
         
               2.
            
            
               Split–Hvar, Hvar–Prigradica in Hvar–Korčula na hitri trajektni liniji „Korčula–(Prigradica)–Hvar–Split“;
            
         
               3.
            
            
               Zadar–Ist in Zapuntel–Zadar na hitri trajektni liniji „Ist–Molat–Zadar“;
            
         
               4.
            
            
               Split–Bol na hitri trajektni liniji „Jelsa–Bol–Split“;
            
         
               5.
            
            
               Split–Hvar na hitri trajektni liniji „Split–(Milna)–Hvar“;
            
         
               6.
            
            
               Split–Hvar na hitri trajektni liniji „Lastovo–Vela Luka–Hvar–Split“;
            
         
               7.
            
            
               Reka–Rab na hitri trajektni liniji „Novalja–Rab–Rijeka“;
            
         
               8.
            
            
               Split–Vela Luka na trajektni liniji „Lastovo–Vela Luka–Split“;
            
         
               9.
            
            
               Split–Stari Grad na trajektni liniji „Split–Stari Grad“;
            
         
               10.
            
            
               Vis–Split na trajektni liniji „Vis–Split“;
            
         
               11.
            
            
               Mali Lošinj–Cres in Cres–Reka na hitri trajektni liniji „Mali Lošinj–Ilovik–Susak–Unije–Martinšćica–Cres–Rijeka“;
            
         
               12.
            
            
               Premuda–Zadar na hitri trajektni liniji „Olib–Silba–Premuda–Zadar“;
            
         
               13.
            
            
               Vis–Split in Hvar–Split na hitri trajektni liniji „Vis–Hvar–Split“;
            
         
               14.
            
            
               Dubrovnik–Sobra in Korčula–Lastovo na hitri trajektni liniji „Dubrovnik–Šipanska luka–Sobra–Polače–Korčula–Lastovo“.
            
         Člen 2
   Ta sklep je naslovljen na Republiko Hrvaško.
   
      V Bruslju, 20. aprila 2017
      
         
            Za Komisijo
         
         Violeta BULC
         
            Članica Komisije
         
      
   
   
      (1)  UL L 188, 2.7.1998, str. 35.